༈ །བླ་མེད་ལུགས་ཀྱི་མཆོད་ཕྲེང་ཡང་སྙིང་ཡིད་བཞིན་དབང་རྒྱལ་ནི།
ཧྲཱིཿ སྣང་སྲིད་རྣམ་དག་བདེ་ཆེན་ངང་ཉིད་ལས། མ་འགག་རང་
སྣང་ཀུན་བཟང་མཆོད་པའི་སྤྲིན། །ལྷ་རྫས་ཉེར་སྤྱོད་བདུན་
དང་འདོད་ཡོན་དྲུག །རྒྱལ་སྲིད་སྣ་བདུན་བཀྲ་ཤིས་རྫས་
རྟགས་བརྒྱད། །བུམ་བཟང་དཔག་བསམ་ཡིད་བཞིན་ནོར་
བུའི་གཏེར། །བདུད་རྩིའི་སྤྲིན་ཆེན་མ་རྨོས་ལོ་ཏོག་ཚལ། །
འདོད་འཇོའི་བ་མཆོག་གྲུབ་པའི་དམ་རྫས་རིགས།
།བཟའ་
བཏུང་གོས་རྒྱན་ཉེ་བའི་རིན་ཆེན་སོགས། །ལྷ་དང་ཀླུ་དང་
གནོད་སྦྱིན་མི་རྣམས་དང༌། །ཕྱོགས་བཅུའི་བྱང་ཆུབ་སེམས་
དཔ༵འི་མཆོད་པ་རྣམས། །ཕྱོགས་བཅུ་ཀུན་ནས་སྤྲིན་བཞིན་
གཏིབས་བྱས་ཤིང་། །མཁའ་ཁྱབ་འཇིག་རྟེན་ཞིང་གི་བཀོད་པ་
ཀུན༑ ༑རྩ་གསུམ་དཀྱིལ་འཁོར་ལྷ་ལ་མཆོད་པར་འབུལ། །

492
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
མཆོག་དང་ཐུན་མོང་དངོས་གྲུབ་སྩལ་དུ་གསོལ། །ཨེ་ཡིག་
སྟོང་པའི་དབྱིངས་དང་མཉམ་སྦྱོར་བ། །ཝྃ་ཡིག་བདེ་ཆེན་ཐིག་
ལེའི་བཅུ་དྲུག་ཆ། །དགྱེས་སྐྱེད་གཟུངས་ཀྱི་ཕྱག་རྒྱར་ལེགས་
ཤར་བ། །བཀྲ་ཤིས་ལྷ་མོའི་ཚོགས་ཀྱིས་གླུ་གར་གྱིས། །རབ་
འབྱམས་ནམ་མཁའི་ཁྱོན་ཀུན་ཡོངས་བཀང་ནས། །ལྷ་རྫས་མེ་
ཏོག་ཚོགས་ཀྱི་ཆར་འབེབས་ཤིང༌། །སྣང་སྲིད་བདེ་སྟོང་མཆོད་
པའི་ཕྱག་རྒྱ་རུ། །རྣམ་པར་སྤྲུལ་པའི་མཆོད་སྤྲིན་རབ་འབྱམས་
འདི༑ ༑རྩ་གསུམ་དཀྱིལ་འཁོར་ལྷ་ལ་མཆོད་པར་འབུལ། །
མཆོག་དང་ཐུན་མོང་དངོས་གྲུབ་སྩལ་དུ་གསོལ།
།རྡོ་རྗེ་ལུས་
ཀྱི་རྩ་རླུང་ཐིག་ལེའི་ཁམས། །རྣམ་པར་དག་པའི་རང་བྱུང་
མཆོད་རྫས་ནི། །དམ་རྫས་བདུད་རྩི་ལྔ་ལ་སོགས་པ་ཡི། །
སྨན་རག་མཚོར་བསྐྱིལ་གཏོར་མ་ལྷུན་པོར་སྤུངས། །ཁམས་
གསུམ་འཁོར་བ་དབྱིངས་སུ་སྒྲོལ་བ་དང༌། །སྣང་སྲིད་བདེ་
ཆེན་ཞིང་དུ་སྦྱོར་བ་ཡི། །རྨད་བྱུང་གསང་བ་སྔགས་ཀྱི་དམ་
ཚིག་རྫས། །མ་ཚང་མེད་པའི་འབྱོར་པས་བརྒྱན་པ་འདི། །རྩ་
གསུམ་དཀྱིལ་འཁོར་ལྷ་ལ་མཆོད་པ་འབུལ། །མཆོག་དང་ཐུན་
མོང་དངོས་གྲུབ་སྩལ་དུ་གསོལ། །མཉམ་ཉིད་མི་གཡོ་མཉམ་
ཉིད་སངས་རྒྱས་པས། །ངན་རྟོག་མཚན་མའི་སྤྱོད་ཡུལ་ངང་

য
མཆོད་ཕྲེང་།
493
གིས་མེད། །གཟུང་འཛིན་མཚན་མ་ཀུན་ལས་འདས་པ་ཡི། །
མཉམ་པ་ཆེན་པོའི་མཆོད་པ་རྣམ་པར་རོལ། །སྣང་གྲགས་རིག་
པ་རྡོ་རྗེ་གསུམ་གྱིས་ངང༌།
།ཡེ་ནས་རྣམ་དག་འོད་གསལ་
གཉུག་མའི་ཀློང༌། །མ་འགག་རང་སྣང་ཡེ་ཤེས་ཟེར་ཐིག་
སྦྲེངས༑ ༑ལྷུན་རྫོགས་རྡོ་རྗེ་བཀོད་པའི་མཆོད་པ་འདི། །རྩ་
གསུམ་དཀྱིལ་འཁོར་ལྷ་ལ་མཆོད་པ་འབུལ། །མཆོག་དང་ཐུན་
མོང་དངོས་གྲུབ་སྩལ་དུ་གསོལ། །དེ་ལྟར་མཆོད་པ་ཕུལ་བའི་
བསོད་ནམས་ཀྱིས། །ཡིད་ལ་གང་འདོད་མཆོག་རྣམས་འགྲུབ་
པ་དང༌། །འགྲོ་ཀུན་སྒྲིབ་གཉིས་བག་ཆགས་ཀུན་དག་ནས། །
བླ་མེད་རྒྱལ་བའི་འབྱོར་མཆོག་ཐོབ་པར་ཤོག །ཨོཾ་མ་ཧཱ་པཱུ་ཛ་
མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ། ཞེས་པའང་འཇམ་དཔལ་དགྱེས་
པས་སྤེལ་བ་དགེའོ། ༈ །མཆོད་པའི་སྤྲིན་གྱི་གཟུངས་ནི། ན་མོ་རཏྣ་ཏྲ་ཡཱ་ཡ།
ན་མོ་བྷ་ག་ཝ་ཏེ་བཛྲ་སཱ་ར་པྲ་མ་དྷ་ན་ཏ་ཐཱ་ག་ཏཱ་ཡ། ཨརྷ་ཏེ་
སམྱཀྶཾ་བུདྷཱ་ཡ། ཏདྱ་ཐཱ། ཨོྃ་བཛྲ་བཛེ་མ་ཧཱ་བཛྲ་མ་ཧཱ་ཏེ་ཛུ་བཛྲ་
མ༌ཧཱ༌བོ༌དྷི༌ཙིཏྟ༌བཛྲ་མ༌ཧཱ༌བོ༌དྷི༌མནྟོ་པ་སཾ་ཀྲ་མ་ཎ་བཛྲ་སརྦ་
ཀརྨ་ཨཱ་བ་ར་ཎ་བི་ཤོ་དྷ་ན་བཛྲ་སྭཱ་ཧཱ། ༈ ཨོཾ་ག་ག་ན་སཾ་བྷ་བ་
བཛྲ་བཱ་ཙ་ཧོ། ན་མཿསརྦ་ཏ་ཐཱ་ག་ཏེ་བྷོ་བི་ཤྭ་མུ་ཁེ་བྷྱཿསརྦ་ཐཱ་
ཁཾ་ཨུཏྤ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཨོཾ་ཨ་མོ་གྷ་པཱུ་ཛྲ་མ་

494
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
ཎི་པདྨ་བཛྲ་ཏ་ཐཱ་ག་ཏ་བི་ལོ་ཀི་ཏེ་ས་མནྟ་པྲ་ས་ར་ཧཱུྃ། དེ་ལྟར་
མཆོད་གཟུངས་དང༌། བྱང་སེམས་ནམ་མཁའ་མཛོད་ཀྱི་སྔགས་དང༌། གཟུངས་
དང༌༑ དོན་ཡོད་མཆོད་པའི་སྙིང་པོའི་གཟུངས་འདི་རྣམས་གང་ཡང་མཆོད་པའི་
སྔགས་ཁྱད་པར་ཅན་ཡིན་ནོ། །མཆོད་པའི་ཆོ་ག་འདི་དག་རྣམས། །བསོད་ནམས་
ཚོགས་རབ་འཕེལ་བའི་ཕྱིར། །གཞན་ལ་ཕན་པར་འདོད་པའི་བློས། །ཤེས་རབ་
འོད་གསལ་ཞེས་བྱས་བསྒྲུབས། །འདི་ལས་བྱུང་བའི་དགེ་བ་ནི། །དྲི་མེད་ཟླ་བའི་
འོད་ཟེར་ལྟར། །རབ་ཏུ་དཀར་བ་གང་ཐོབ་པས། །མཐའ་ཡས་འགྲོ་བའི་ཚོགས་
རྣམས་ཀྱིས། །སྐྱེ་བ་ཚེ་རབས་ཐམས་ཅད་དུ། །བསོད་ནམས་ཚོགས་ཆེན་ཐོབ་པ་
དང༌༑ ༑རྒྱལ་བ་དགྱེས་པའི་ལམ་ལས་ནི། །རྫོགས་པའི་སངས་རྒྱས་འགྲུབ་པར་
ཤོག ༑རྣམ་དཀར་འདི་ཉིད་བགྱིད་པོ་དང༌། ། འདི་ལས་འབྲེལ་བ་ཐོབ་པ་རྣམས། །
རྒྱལ་བ་སྲས་བཅས་རྟག་མཆོད་ཅིང༌། །བསོད་ནམས་ཚོགས་ཆེན་རྫོགས་པར་
ཤོག ༑ཅེས་བསྐུལ་བ་པོའི་ངོར་མི་ཕམ་པས་སོ། ། མངྒ་ལཾ།།

མཆོད་ཆོག
495
།